hu hu hu hu hu hu hu hu hu hu hu hu hu hu hu hu de hu hu ru hu sk hu en hu es hu fr hu hu hu hu hu hu hu de hu oc hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu en hu en cs de hu sk hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ca mhr hbs_lat de eo es eu fr it ms nl pl pt ro sk hbs_lat oc fy pl hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. február 13.
Ugrás a navigációhoz Ugrás a kereséshez
A Wikimédia Commons tartalmaz Kóvár témájú médiaállományokat.
Kóvár (szlovákul: Koláre) község Szlovákiában, a Besztercebányai kerületben, a Nagykürtösi járásban.
Nagykürtöstől 23 km-re délnyugatra, az Ipoly jobb partján fekszik.
Neve minden valószínűség szerint a szláv kovar (= kovács) szóból származik. A névnek azonban több más magyarázata is létezik. Egyesek szerint a kabar népnévből való és a magyarokhoz csatlakozott kabar törzs letelepedési helyére utal. A falu egykori jegyzője szerint a falu neve a Koch-vár szóösszetételből származik, a közeli vár ura ugyanis Koch Pál volt.
A mai község területén, az újkőkorban a lengyeli kultúra települése állt. A mai települést 1247-ben "Koar" alakban említik először. 1290-ben "Kuari", 1299-ben "Kouar", 1328-ban "Koary", 1338-ban "Koar" alakban szerepel a korabeli forrásokban. A falu kezdetben a Hont-Pázmány nemzetség birtoka volt. 1303-tól Kóváry Miklós a birtokosa, a család a 18. századig maradt tulajdonos a községben.
Egy 1244-es oklevél szerint határában egykor kis vár állott, melyet "Haradissa Castrum" néven említenek. 1425-ben említik a falu Szent Miklós kápolnáját, majd 1526-ban plébániája is szerepel írott forrásban. A falu birtokosai egykor a Murányi, Kubinyi és Prónay családok voltak. Később a Géczyek, Dubraviczkyek, Ebeczkyek szerepelnek a nagyobb birtokosok között. 1715-ben 7, 1720-ban 17 háza állt. 1828-ban 75 házában 450 lakos élt, akik mezőgazdasággal, szőlőtermesztéssel foglalkoztak.
Vályi András szerint "KOVÁR. Magyar falu Hont Várm. földes Urai több Uraságok, lakosai katolikusok, fekszik Nagy Csalomiához 2/4, B. Gyarmathoz 2/4 órányira, és annak filiája, legelős réttye elég, és jó, de fája eggyikféle sints, sem szőlő hgye, termett gabonájokat a’ B. Gyarmati piatzon szokták el adni."[2]
Fényes Elek szerint "Kóvár, (Kolári), Honth m. magyar falu, az Ipoly mellett, B. Gyarmathoz 3/4 mfld: 247 kath., 92 evang. lak. Van termékeny szántófölde, rétje, szőleje, erdeje, és vizimalma. F. u. Géczy, Kubinyi, Ebeczky, Dubraviczky."[1]
A trianoni békeszerződésig Hont vármegye Ipolynyéki járásához tartozott. A trianoni békeszerződés 1920-ban Csehszlovákiához csatolta. Határának az Ipoly bal partjára eső része azonban magyar birtok maradt és Újkóvár néven önálló községgé alakult, melyet 1926-ban Balassagyarmathoz csatoltak. Kóvár 1938 és 1944 között átmenetileg ismét Magyarországhoz tartozott.
A Beneš-dekrétumok általi jogfosztottság miatt 1946-ban lakosságának fele a befagyott Ipolyon keresztül, ingóságaival együtt Magyarországra menekült. Később sokan visszatértek szülőfalujukba, de Kóvár lakosságának egyötöde végleg Magyarországon telepedett le.[3]
1880-ban 433 lakosából 389 magyar, 23 szlovák, 2 német anyanyelvű és 19 csecsemő volt.
1910-ben 539 lakosából 525 magyar, 4 szlovák, 1 román és 9 egyéb nemzetiségű.
2001-ben 313 lakosából 253 magyar és 57 szlovák volt.
2011-ben 272 lakosából 190 magyar és 70 szlovák.
Itt született 1836-ban Kubinyi Ferenc nyelvész, régész, történetíró. Szülőházán emléktábla, sírja az evangélikus temetőben található.
Innen származik Csáky Pál (1956-) író, politikus, mérnök, Szlovákia volt miniszterelnök helyettese.
Szent István király tiszteletére szentelt római katolikus temploma – a régi templom maradványainak felhasználásával – 1899-ben épült, neobarokk stílusban.
A klasszicista Kubinyi-kúrián Kubinyi Ferenc emléktáblája áll.
Útmenti feszület a falutól nyugatra
A templom mellett álló feszület
Táj a község keleti részén
↑ Počet obyvateľov SR k 31. 12. 2019
↑ Vályi András: Magyar Országnak leírása I–III. Buda: Királyi Universitás. 1796–1799.
↑ Forcas 2001/1 lapszáma
A Wikimédia Commons tartalmaz Kóvár témájú médiaállományokat.
Kóvár történetéről és jelenéről
A Nagykürtösi járás települései
Alsóesztergály (Dolné Strháre) ·  Alsópalojta (Dolné Plachtince) ·  Alsósztregova (Dolná Strehová) ·  Alsózellő (Malé Zlievce) ·  Apafalva (Opava) ·  Apátújfalu (Opatovská Nová Ves) ·  Bátorfalu (Bátorová) ·  Borosznok (Brusník) ·  Bussa (Bušince) ·  Csalár (Čeláre) ·  Csall (Čelovce) ·  Csáb (Čebovce) ·  Dacsókeszi (Kosihovce) ·  Dacsólám (Dačov Lom) ·  Ebeck (Obeckov) ·  Erdőmeg (Záhorce) ·  Érújfalu (Závada) ·  Fehérkút (Príbelce) ·  Felsőesztergály (Horné Strháre) ·  Felsőpalojta (Horné Plachtince) ·  Felsősztregova (Horná Strehová) ·  Felsőzellő (Veľké Zlievce) ·  Galábocs (Glabušovce) ·  Gyürki (Ďurkovce) ·  Hartyán (Chrt'any) ·  Inám (Dolinka) ·  Ipolybalog (Balog nad Ipľom) ·  Ipolyharaszti (Chrastince) ·  Ipolyhídvég (Ipeľské Predmostie) ·  Ipolykér (Kiarov) ·  Ipolynagyfalu (Veľká Ves nad Ipľom) ·  Kelenye (Kleňany) ·  Kóvár (Koláre) ·  Kőkeszi (Kamenné Kosihy) ·  Ipolykeszi (Kosihy nad Ipľom) ·  Ipolynyék (Vinica) ·  Ipolyszécsényke (Sečianky) ·  Ipolyvarbó (Vrbovka) ·  Kékkő (Modrý Kameň) ·  Kiscsalomja (Malá Čalomija) ·  Kishalom (Malé Straciny) ·  Kiskürtös (Malý Krtíš) · Kislibercse (Ľuboriečka) ·  Középpalojta (Stredné Plachtince) ·  Kürtösújfalu (Nová Ves) ·  Leszenye (Lesenice) ·  Lukanénye (Nenince) ·  Magasmajtény (Hrušov) ·  Mikszáthfalva (Sklabiná) ·  Nagycsalomja (Veľká Čalomija) ·  Nagyhalom (Veľké Straciny) ·Nagylám (Veľký Lom) ·  Nógrádszenna (Senné) ·  Nógrádszentpéter (Pôtor) ·  Óvár (Olováry) ·  Paróca (Pravica) ·  Rárósmúlyad (Muľa) ·  Sirak (Širákov) ·  Süllye (Šuľa) ·  Száraznyírjes (Suché Brezovo) ·  Szécsénykovácsi (Kováčovce) ·  Szelény (Seľany) ·  Szuhány (Sucháň) ·  Terbegec (Trebušovce) ·  Tótgyarmat (Slovenské Ďarmoty) ·  Tótkelecsény (Slovenské Kľačany) ·  Tótkisfalu (Vieska) ·  Veres (Červeňany) ·  Zombor ·  Zsély (Želovce)
Földrajzportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Kóvár&oldid=23569515”
A Nagykürtösi járás települései
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. február 13., 14:24
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.